CELEX: 31987D0596
Language: el
Date: 1987-12-15 00:00:00
Title: 87/596/ΕΟΚ: Απόφαση της Επιτροπής της 15ης Δεκεμβρίου 1987 που χορηγεί στη Γαλλία μια πρώτη μερίδα πιστώσεων που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα της παρέμβασης στους οργανισμούς που ορίζονται για τη διανομή τους στους απόρους της Κοινότητας

Avis juridique important

|

31987D0596

87/596/ΕΟΚ: Απόφαση της Επιτροπής της 15ης Δεκεμβρίου 1987 που χορηγεί στη Γαλλία μια πρώτη μερίδα πιστώσεων που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα της παρέμβασης στους οργανισμούς που ορίζονται για τη διανομή τους στους απόρους της Κοινότητας  

Επίσημη Εφημερίδα αριθ. L 361 της 22/12/1987 σ. 0027 - 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Δεκεμβρίου 1987  που χορηγεί στη Γαλλία μια πρώτη μερίδα πιστώσεων που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα της παρέμβασης στους οργανισμούς που ορίζονται για τη διανομή τους στους απόρους της Κοινότητας  (87/596/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας (1),  τον κανονισμό (ΕΟΚ) αριθ. 3744/87 της Επιτροπής της 14ης Δεκεμβρίου 1987 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρεμβάσεως στους οργανισμούς που έχουν ορισθεί για τη διανομή τους στους απόρους της Κοινότητας (2), και ιδίως το άρθρο 10,  Εκτιμώντας:  ότι για να ευωδοθεί το σχέδιο χορήγησης των τροφίμων αυτών σ' αυτήν την κατηγορία του πληθυσμού σχέδιο που θα χρηματοδοτηθεί από τις πιστώσεις που είναι διαθέσιμες για το οικονομικό έτος 1988, είναι αναγκαίο να κατανεμηθούν οι πιστώσεις μεταξύ των κρατών μελών·  ότι τα προσωρινά στατιστικά στοιχεία όσον αφορά τις ανάγκες σχετικές με την εν λόγω δράση και τα οποία επιτρέπουν να προβούμε στην κατανομή μεταξύ των κρατών μελών είναι τώρα διαθέσιμα και ότι τα οριστικά στοιχεία θα είναι διαθέσιμα πιθανώς τους πρώτους μήνες του 1988·  ότι η Γαλλία ζήτησε στις 10 Δεκεμβρίου 1987 από την Επιτροπή να της επιτρέψει να αρχίσει την δράση αυτή στο έδαφός της και ότι υπέδειξε τις ποσότητες των προϊόντων που επιθυμεί να διανείμει· ότι είναι επιθυμητό να αρχίσει από τώρα το σχέδιο στις χώρες της Κοινότητας όπου η πραγματοποίησή του μπορεί να αρχίσει νωρίτερα από αλλού· ότι αυτές οι διαφορετικές ημερομηνίες έναρξης δεν πρέπει να καταλήξουν σε διακριτική μεταχείριση μεταξύ των διαφόρων χωρών της Κοινότητας· ότι αυτή η μη διακριτική μεταχείριση μπορεί να εξασφαλισθεί από τη χορήγηση μιας πρώτης μερίδας πιστώσεων·  ότι η Επιτροπή, για την εκπόνηση της παρούσας απόφασης, έχει πάρει σύμφωνα με τις διατάξεις του άρθρου 1 παράγραφος 4 του κανονισμού (ΕΟΚ) αριθ. 3744/87 τη γνώμη των κυριοτέρων οργανώσεων που γνωρίζουν καλά τα προβλήματα των απόρων της Κοινότητας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Μια πρώτη μερίδα των πιστώσεων που αναφέρονται στο άρθρο 10 του κανονισμού αριθ. 3744/87 της Επιτροπής χορηγείται ως εξής:  - Γαλλία: 8 εκατομμύρια ECU.  2. Λαμβάνοντας υπόψη το ανώτατο όριο που αναφέρεται στην παράγραφο 1 οι ποσότητες των ακολούθων προϊόντων μπορούν να αποσυρθούν από την παρέμβαση για να διανεμηθούν στην Γαλλία:  - έως 600 τόνοι μαλακού σίτου,  - έως 2 600 τόνοι σκληρού σίτου,  - έως 650 τόνοι βουτύρου,  - έως 1 300 τόνοι βοείου κρέατος,  - έως 60 τόνοι ελαιόλαδου.  3. Οι αποσύρσεις που μνημονεύονται στην παράγραφο 2 μπορούν να πραγματοποιηθούν από τις 15 Δεκεμβρίου 1987.  Άρθρο 2  Όταν γίνουν γνωστές οι ανάγκες θα θεσπιστούν άλλες αποφάσεις όσον αφορά την χορήγηση των πιστώσεων σ' όλα τα κράτη μέλη συμπεριλαμβανομένης της χορήγησης συμπληρωματικών πιστώσεων στη Γαλλία.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 15 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 352 της 15. 12. 1987, σ. 1.  (2) ΕΕ αριθ. L 352 της 15. 12. 1987, σ. 33.